Cili është Viktor Buti?
Douglas Farah, autor i një biografije të trafikantit të dyshuar But shpjegon figurën e tij
Trafikanti i dyshuar rus i armëve, Viktor But doli këtë javë në Nju Jork para një gjykate federale nën akuzat për terrorizëm, ku nuk pranoi fajësinë. Korrespondenti i Zërit të Amerikës, André de Nesnera bisedoi me Douglas Farah, autor i një biografije të trafikantit të dyshuar But. Libri i Douglas Farah me titull "Tregtari i Vdekjes" është një referencë për aktivitetet e shumta të dyshuara të Viktor Butit në trafikimin e armëve. Autori Farah thotë se Viktor Buti ishte officer i forcave ajrore sovjetike, i cili pa mundësinë e shitjes së armëve nëpër botë ndërsa lufta e ftohtë po merrte fund. Zoti Farah jep disa shembuj të veprimtarive të Viktor Butit në trafikimin e armëve. Autori i biografisë së Viktor Butit thotë se ai nuk i dha armë al-Kaidës, por pati shumë marrëveshje me Talebanët në Afganistan. Për dy dekada, thuhet se ai i shiti armë kujtdo që paguante dhe në të njëjtën kohë u shpëtoi autoriteteve ndërkombëtare. Zoti Farah thotë se më në fund Viktor Buti u arrestua në Tailandë në vitin 2008 me anë të një operacioni të agjentëve amerikane, të cilët u paraqitën si anëtarë të lëvizjes guerrile të Kolumbisë, FARC për të blerë gjoja armë prej tij. Të martën më 16 nëntor, Viktor Buti u ekstradua nga Tailanda në Shtetet e Bashkuara, pas një beteje ligjore 2 vjeçare. Ai thotë se është biznesmen dhe nuk ka të bëjë me trafikim armësh, pretendim ky që mbështetet nga zyrtarët rusë. Me anë të një deklarate, Ministria e Jashtme ruse e quajti ekstradimin "të paligjshëm" dhe deklaroi se Moska do t’i jape Butit të gjithë ndihmën ligjore, që meritojnë qytetarët ruse jashtë vendit. Autori Farah thotë se Viktor Buti ka miq me influence në agjencinë ruse të zbulimit dhe zyrtarët ruse janë të shqetësuar se ç’mund t’u thotë Buti autoriteteve amerikane. Por autori Farah thotë se edhe njerëz të tjerë janë të shqetësuar se ç’mund të thonë Viktor Buti kur të merret në pyetje. Kur doli këtë javë para një gjykate federale në Nju Jork, Viktor Buti nuk i pranoi akuzat e ngritura kundër tij për terrorizëm.